open-index/open-wikipedia-markdown huggingface dataset:
פרנסיס בנג'מין

**פרנסיס אישידה בנג'מין** (באנגלית: **Francis Ishida Benjamin**; נולד ב-20 ביוני 1993) הוא כדורגלן ניגרי המשחק בעמדת המגן השמאלי.

## קריירה
בנג'מין החל את הקריירה בקבוצה הניגרית הארטלנד, וב-15 באוגוסט 2012 ערך את הופעת הבכורה שלו בנבחרת ניגריה, במשחק ידידות מול נבחרת ניז'ר. לאחר מכן שיחק עם הנבחרת בגביע הקונפדרציות 2013.

בקיץ 2014 הגיע בנג'מין לישראל ונבחן בקבוצת הפועל תל אביב. ב-31 באוגוסט שיחק לראשונה במדי הקבוצה, כשפתח בהרכב בדרבי מול מכבי תל אביב בגביע הטוטו. ב-2 בספטמבר חתם רשמית לשנתיים בהפועל תל אביב, וב-13 בספטמבר ערך את הופעת הבכורה שלו בליגת העל, בניצחון 1–0 על מכבי נתניה במסגרת המחזור הראשון של עונת 2014/2015. בסך הכל ערך בנג'מין שש הופעות בכל המסגרות במדי הפועל תל אביב, וב-26 בנובמבר 2014 שוחרר מהמועדון.

ביולי 2015 חתם בקבוצה הניגרית סאנשיין סטארז. בספטמבר 2016 עבר לשורות ספראנצה ניספורני מליגת העל המולדובית, ובינואר 2017 שוחרר מהמועדון. לאחר תקופה ארוכה בה לא שיחק, בינואר 2018 חתם בקבוצה הניגרית אנימבה.

## קישורים חיצוניים

## הערות שוליים

קטגוריה:כדורגלנים ניגרים
קטגוריה:מגני כדורגל ניגרים
קטגוריה:כדורגלני נבחרת ניגריה
קטגוריה:כדורגלני הפועל תל אביב
קטגוריה:כדורגלני אנימבה
קטגוריה:כדורגלנים זרים בישראל
קטגוריה:ספורטאים ניגרים בישראל
קטגוריה:ספורטאים ניגרים במולדובה
קטגוריה:ניגרים שנולדו ב-1985
אוט-ננדה

**אוט-ננדה** (בצרפתית: **Haute-Nendaz**) הוא כפר באלפים הפניניים המשויך לרשות המקומית ננדה הממוקמת בקנטון ואלה בשווייץ.

## גאוגרפיה
ממוזער|ימין|מרכז הכפר אוט-ננדה ותחנת הרכבל (מימין)
אוט-ננדה הוא הכפר המרכזי והגדול ביותר ברשות המקומית ננדה, הממוקם על רכס האלפים הפניניים בגובה שבין 1300-1500 מטר וצופה על עמק הרון מעל העיר סיון ועל רכס האלפים הברניים.

## היסטוריה
ההתיישבות במקום היא ותיקה ומוזכרת כבר בשנת 984. עד המאה ה-19 התבססה כלכלת האזור בעיקר על חקלאות, במאה ה-19 נמצאו באזור עקבות של זהב והמקום עבר בהלה לזהב שהגדילה את ההתיישבות באזור, כיום המחצב היחיד שקיים באזור הם מינרלים המופקים בכפר אפרוז (Aproz).

לאחר מלחמת העולם השנייה עם שגשוגה של התיירות בשווייץ החליט הכפר להשקיע בפיתוח התיירות ובנה את הרכבל הראשון באזור, מה שגרם להתפתחותו המהירה כאשר עוד ועוד בתי מלון ובקתות כפריות נבנו סביב האזור, ושטחים שלמים שהיו מיוערים הפכו מיושבים.

בהמשך נבנה אתר התיירות סיבייה (Siviez) שבתחילה נקרא בשם ננדה הגדולה (Super-Nendaz) וכיום היא עיירה נפרדת המשויכת גם היא לרשות המקומית ננדה.

כיום כלכלתו העיקרית של הכפר היא תיירות, ואתר התיירות שלו הכולל גם את הכפרים סיבייה, וזונה, תיאון וורבייה הוא אחד מהגדולים והיפים באזור, אך מחלוקות פנימיות בין התושבים מונעות את המשך התפתחותו של האתר.

## תחבורה
הכביש הראשי העולה לכפר הוא מהעיר סיון, כביש נוסף עולה מהעיירה אפרוז (Aproz) ודרך הכפר פה (Fey) אך הוא כביש צר יותר.

ישנו קו אוטובוס מהעיר סיון ועד לתחנת הרכבל בכפר. משם יוצא אוטובוס גם לעיירה סיבייה.

## תיירות
ממוזער|ימין|אגם טרקואה
בכפר ישנה מעלית גונדולה העולה לפסגת טרקואה (Tracouet) שם ישנם מתקני משחקים לילדים וכן אגם טרקואה (lac de Tracouet). כן ניתן לרדת רגלית מפסגת ההר לכפר במספר מסלולי הליכה ואופניים.
בכפר ישנם עשרות ק"מ של מסלולי הליכה וחלקם מתאימים אף למשפחות עם עגלות.

בתחנת הרכבל ישנם שירותי בייביסיטר וכן אוטובוס היוצא לעיירה הסמוכה סיבייה שם ישנם מס' רכבלים העולים לפסגות הסמוכות ולפסגת המון-פור המתנשאת לגובה של 3,329 מטר.

## קישורים חיצוניים

* 
קטגוריה:ואלה: ערים
משתנה סביבה

**משתנה סביבה** הוא משתנה (Variable) המחזיק ערך אחד או יותר שהם בעלי שמות דינאמיים, ומשפיעים על הדרך בה יתנהגו תהליכים **בסביבה** נתונה, כגון מעטפת מערכת ההפעלה של המחשב, אם כי מקומם הוא בשכבת ליבת מערכת ההפעלה, ולא במעטפת.

תהליך שרץ יכול לבדוק את הערך של משתנה הסביבה "TEMP", כדי למצוא את הנתיב לתיקייה בה מאוחסנים הקבצים הזמניים, או לבדוק את המשתנים HOME או USERPROFILE, כדי למצוא את נתיבי התיקיות המובילים לתיקייה שבבעלות המשתמש המריץ את התהליך. 

הם הופיעו בצורתם המודרנית ב-1979 ביוניקס גרסה 7, כך שהם כלולים בכל הגרסאות של מערכות הפעלה דמויות יוניקס החל מנקודה זו, כולל לינוקס, ו- OS X. היא נוספה לDOS החל מ-PC DOS 2.0 ב-1982, וכל מערכות ההפעלה היורשות של כולל חלונות, ו-OS/2 כוללים את המשתנים, למרות שהתחביר שלהם שונה וכן השמות ואופן השימוש.

## קישורים חיצוניים
*environ(7) - תיעוד עבודה עם משתני סביבה בלינוקס
*ויקי למשתני סביבה
*משתני סביבה של משתמש ב־Windows
*משתני סביבה ב־Windows XP

קטגוריה:תהליכים (מדעי המחשב)
איתן גולן

**איתן גולן** (1940 – 7 ביוני 2007) היה קצין במשטרת ישראל בדרגת תת-ניצב. כיהן כסמנכ"ל משרד ראש הממשלה וראש מועצת אפרת.

## חייו
גולן נולד בירושלים, גדל בנתניה ולמד בפנימיית כפר גלים. במהלך שירותו הצבאי סיים תואר ראשון במשפטים. במקביל לעבודתו כעורך דין התנדב ב-1974 למשמר האזרחי והתקדם עד למפקד בקעת אונו בדרגת סגן-ניצב. ב-1978 החליט להתגייס לשירות קבע במשטרה. הוא הצטרף ליחידה הארצית לחקירת פשיעה חמורה שהוקמה באותו זמן ושירת בה כראש מפלג לחקירת פשעים חמורים, בין החקירות הבולטות שניהל היו תוקפי חיילי צה"ל בפרשת פינוי גן הירק, ניסיון ההתנקשות ברוני ניצן ופרשת ברוך ארבל, קצין משטרה צבאית ראשי שהואשם בשוחד. ב-1982 מונה לראש מפלג הונאה במשטרת מחוז תל אביב. ב-1986 מונה לעוזר מבקר המשטרה ולאחר מכן שירת כראש מחלקת חקירות במחוז מרכז. בתפקידו האחרון בשירות כיהן כנשיא בית הדין למשמעת בדרגת תת-ניצב.

היה ממקימי היישוב בית חורון בשנת 1977.

לאחר פרישתו מהמשטרה מונה לסמנכ"ל משרד ראש הממשלה. בשנים 2000 עד 2004 כיהן כראש מועצת אפרת, תקופה שאופיינה בהתמודדות המועצה ותושביה עם פיגועי טרור רבים במהלך האינתיפאדה השנייה. הוא הקפיד לטפח את הקשרים עם תושבי הכפרים הערבים בסביבה ובמקביל יזם הקמת מערכת הגנה אלקטרונית מסביב ליישוב והקים מרכז חירום רפואי, המשרת את כל תושבי האזור.

גולן היה נשוי ואב לארבע בנות. ב-2007 נפטר משבץ מוחי ונקבר בבית העלמין בכפר עציון.

## קישורים חיצוניים

* 
* 

## הערות שוליים

קטגוריה:עובדי משרד ראש הממשלה
קטגוריה:ראשי מועצת אפרת
קטגוריה:מייסדי התנחלויות
קטגוריה:תתי-ניצבים במשטרת ישראל
קטגוריה:בוגרי כפר הנוער כפר גלים
קטגוריה:אישים הקבורים בכפר עציון
קטגוריה:בית חורון: אישים
קטגוריה:ישראלים שנולדו ב-1940
קטגוריה:ישראלים שנפטרו ב-2007
אלכסיי קוסולאפוב

**אלכסיי ויקטורוביץ' קוסולאפוב** (ברוסית: **Алексей Викторович Косолапов**; נולד ב-17 במרץ 1971) הוא כדורגלן עבר רוסי ששיחק בעמדות המגן והקשר. לאחר פרישה ממשחק פעיל הפך למאמן. נכון להיום (2023) מאמן את קבוצת אקטובה סיטי בליגה השלישית בקזחסטן.

## קריירה
קוסולאפוב החל את הקריירה המקצוענית שלו בקבוצת הנוער של המועדון הרוסי ספרטק מוסקבה. בשנת 1993, לאחר קדנציות בקבוצות ר.א.ק. ילגבה (כיום פ.צ. ילגבה הלטבית) וטיומן הרוסית, הצטרף לקבוצת הפאר לוקומוטיב מוסקבה, במדיה זכה פעמיים בגביע הרוסי, וארבע פעמים נבחר לרשימת 33 השחקנים הטובים ביותר בליגה הרוסית.

באותן שנים אף זומן קוסולאפוב לנבחרת רוסיה, במדיה ערך את הופעת הבכורה שלו במשחק ידידות מול ערב הסעודית, ב-6 באוקטובר 1993. בסך הכל ערך קוסולאפוב 8 הופעות בינלאומיות, וב-8 ביוני 1997 כבש את שערו היחיד בנבחרת, בניצחון 0–2 על נבחרת ישראל במשחק שנערך באצטדיון לוז'ניקי במוסקבה במסגרת מוקדמות מונדיאל 1998.

לאחר עונה בליגה הספרדית במדי ספורטינג חיחון, וקדנציה קצרה נוספת בלוקומוטיב, הגיע קוסולאפוב לישראל וחתם בקבוצת מכבי תל אביב. הוא שיחק במדיה 59 פעמים בליגה הבכירה, וסייע לה לסיים במקום השני בעונת .

בשנת 2000 חזר קוסולאפוב לעונה נוספת בלוקומוטיב מוסקבה, שם שיחק בקבוצת המילואים של המועדון, ועזב בסיום העונה. בשנתיים שלאחר מכן הוא לא זכה להופעות רבות בקבוצות סוקול סראטוב וטרק גרוזני ברוסיה, ובשנת 2003 עבר לליגה הקזחית, שם שיחק בקבוצות טובול, אסטנה ואקטובה, וזכה בשתי אליפויות, שני גביעים וסופר קאפ אחד.

בשנת 2009 פרש קוסולאפוב ממשחק פעיל. לאחר מכן היה בצוות האימון של קבוצת אקטובה.

## תארים
;לוקומוטיב מוסקבה
* הגביע הרוסי (2): 1996, 1997

;אסטנה
* הגביע הקזחי: 2005

;אקטובה
* אליפות קזחסטן (2): 2007, 2008
* הגביע הקזחי: 2008
* הסופר-קאפ הקזחי: 2008

## קישורים חיצוניים

* עמוד השחקן באתר Team Russia
* עמוד השחקן באתר מכבי תל אביב

קטגוריה:קשרי כדורגל סובייטים
קטגוריה:כדורגלנים סובייטים
קטגוריה:קשרי כדורגל רוסים
קטגוריה:כדורגלנים רוסים
קטגוריה:כדורגלני ספרטק מוסקבה
קטגוריה:כדורגלני לוקומוטיב מוסקבה
קטגוריה:כדורגלני ספורטינג חיחון
קטגוריה:כדורגלני מכבי תל אביב
קטגוריה:כדורגלני סוקול סראטוב
קטגוריה:כדורגלני אחמט גרוזני
קטגוריה:כדורגלני טובול
קטגוריה:כדורגלני אסטנה (1964)
קטגוריה:כדורגלני אקטובה
קטגוריה:כדורגלנים זרים בישראל
קטגוריה:רוסים שנולדו ב-1971
טאמס

**טאמס** (באנגלית: **Tums**), הוא תכשיר לבליעה המנטרל את חומציות הקיבה, המיוצר על ידי חברת התרופות גלקסו סמית' קליין (GSK), שבסנט לואיס, מיזורי, ארצות הברית.

טאמס עשוי מתערובת של סוכרוז עם סידן פחמתי (קלציום קרבונט) שהוא סותר חומצה, מיועד להקלה במקרים של חומציות יתר במערכת העיכול, שמתבטאים בדרך כלל בצרבת.

המוצר נחשב במדינות רבות כתוסף תזונה שכן הוא משמש גם כתוסף סידן, ולכן ניתן לרכישה גם ברשתות מזון קמעונאיות.

התכשיר אינו מוגן בפטנט ומספר חברות מייצרות כדורים דומים.

## היסטוריה
טאמס הומצא ב־1928 על ידי ג'ים האו, רוקח בסנט לואיס, מיזורי, ארצות הברית, שפיתח אותו בתחילה לשימוש ביתי. ייצור מסחרי של טאמס החל ב־1930 על ידי חברה שהוקמה למטרת שיווק המוצר. בשנת 1978 נרכשה החברה על ידי רבלון, והפכה למותג מוכר גם מחוץ לסנט לואיס. היחידה האחראית על ייצור ושיווק בטאמס ברסלון, נמכרה לימים לחברת ביצ'ם גרופ  שהתמזגה ברבות הימים לתוך גלקסו סמית' קליין.

טאמס מיוצר באותו מפעל, כבר משנת 1930.

## קישורים חיצוניים
* 

* אתר הבית של המותג טאמס בישראל

קטגוריה:תוספי תזונה
קטגוריה:מווסתי חומציות
סאלם אבו סיאם

**סאלם אבו סיאם** (בערבית: **سالم أبو سيام**; נולד ב-8 במרץ 1983) הוא כדורגלן עבר ערבי-ישראלי ששיחק בעמדת המגן השמאלי.

## קריירה
אבו סיאם גדל במחלקת הנוער של מכבי תל אביב, ועם קבוצת הנוער של המועדון זכה בשנת 2001 באליפות ליגת העל לנוער, כאשר שנה לאחר מכן זכה עמה בדאבל ועלה לסגל הקבוצה הבוגרת של המועדון. במקביל שיחק אבו סיאם בנבחרת הנוער של ישראל, ולאחר מכן ערך 14 הופעות במדי הנבחרת הצעירה. בעונת  זכה עם מכבי תל אביב באליפות המדינה, ובעונת  העפיל עם הקבוצה לשלב הבתים של ליגת האלופות, לראשונה בתולדותיה, וזכה עמה בגביע המדינה.

לקראת עונת  עבר אבו סיאם לקבוצת בני יהודה תל אביב, במדיה שיחק שנתיים ולאחר מכן שוחרר מהמועדון.

את עונת  החל אבו סיאם ללא קבוצה, עד שבחלון ההעברות של ינואר הוחתם בקבוצת הפועל עכו על ידי המאמן ירון הוכנבוים. הקבוצה שיחקה באותה עונה בליגת המשנה, ובסיום העונה העפילה לליגת העל.

באוקטובר 2009 חתם אבו סיאם בקבוצת הפועל פתח תקווה מליגת העל, במדיה שיחק עונה אחת.

לקראת עונת  חתם בקבוצת הפועל בני לוד מהליגה הלאומית. בעונת  זכה עם הקבוצה בגביע הטוטו לליגה הלאומית, ובסך הכל שיחק שבע שנים במדי הקבוצה.

בקיץ  חתם בשמשון כפר קאסם מליגה ב' דרום א', ובתום העונה העפיל עם הקבוצה לליגה א'. בנובמבר  חתם אבו סיאם בשמשון בני טייבה מליגה ב'.

## תארים
;מכבי תל אביב
* אליפות: 2002/2003
* גביע המדינה: 2004/2005

;הפועל בני לוד 
*גביע הטוטו (הליגה הלאומית): 2014/2015

## קישורים חיצוניים

* 

## הערות שוליים

קטגוריה:מגני כדורגל ישראלים
קטגוריה:כדורגלני מכבי תל אביב
קטגוריה:כדורגלני בני יהודה תל אביב
קטגוריה:כדורגלני הפועל עכו
קטגוריה:כדורגלני הפועל פתח תקווה
קטגוריה:כדורגלני הפועל בני לוד
קטגוריה:כדורגלנים ערבים ישראלים
קטגוריה:לוד: כדורגלנים
קטגוריה:ישראלים שנולדו ב-1983
גביע המלך פהד 1992

**גביע [[פהד, מלך ערב הסעודית|המלך פהד]] 1992** (בערבית: **كأس الملك فهد**) היא התחרות הראשונה במסגרת טורניר גביע המלך פהד, שלימים יקרא גביע הקונפדרציות. התחרות נערכה בין ה-15 ל-20 באוקטובר 1992 ואורחה על ידי ערב הסעודית באצטדיון הבינלאומי המלך פהד שבריאד. בגמר הטורניר גברה  על הנבחרת המארחת בתוצאה 3-1.

טורניר זה היה היחיד מבין טורנירי גביע הקונפדרציות שלא כלל שלב בתים. בגביע השתתפו ארבע נבחרות בלבד.

## נבחרות שהשתתפו בטורניר
ממוזער|300px|הנבחרות שהשתתפו בגביע המלך פהד 1992

## מהלך הטורניר

### חצי גמר
----

----

----

### משחק על המקום השלישי
----

----

### הגמר
----

----

## מלך השערים
שני שחקנים הוכרזו כמלכי השערים של הטורניר - גבריאל בטיסטוטה () וברוס מארי (), כשכל אחד מהם הבקיע צמד שערים. 16 שחקנים נוספים כבשו שער יחיד - אך אף לא אחד כבש שער עצמי.

## קישורים חיצוניים

* 

קטגוריה:גביע הקונפדרציות
קטגוריה:תחרויות כדורגל ב-1992
קטגוריה:תחרויות כדורגל בערב הסעודית
קטגוריה:ריאד: ספורט
פרנץ הורבאט

**פרנץ הורבאט** (בהונגרית: **Ferenc Horváth**; נולד ב-6 במאי 1973 בבודפשט שבהונגריה) הוא כדורגלן עבר הונגרי ששיחק בעמדת החלוץ ומאמן.

## קריירת משחק
הורבאט גדל בקבוצת MOL וידי ההונגרית. לקראת עונת  עבר לקבוצת הפאר ההונגרי פרנצווארוש, בשורותיה שיחק שתי עונות וכבש 27 שערים. בשנת 1998 חתם בקבוצת ראסינג גנק מליגת העל הבלגית, שם היה בעיקר שחקן ספסל, וסיים קדנציה בת שתי עונות עם 11 שערים ב-33 הופעות, אליפות (1999) וגביע (2000).

בקיץ 2000 חתם הורבאט בקבוצת אנרגי קוטבוס מהבונדסליגה הגרמנית, שם שותף ב-9 משחקים בלבד, ולאחר מספר חודשים הגיע לישראל וחתם בקבוצת מכבי תל אביב. במדי הקבוצה כבש שמונה שערים ב-51 הופעות בליגת העל, והיה שותף לזכיותיה בגביע המדינה בעונות  ו-.

בשנת 2002 חזר הורבאט להונגריה וחתם בקבוצת אויפשט, אך כעבור מספר חודשים שוב עזב, וחתם בקבוצת אלמריה מליגת המשנה בספרד. הורבאט לא הצליח להותיר את חותמו בקבוצה, רשם רק 5 הופעות בשורותיה, ועזב לקבוצת אשטוריל, עמה הצליח להעפיל לליגת העל הפורטוגזית ולאחר מכן חזר לקבוצת נעוריו, MOL וידי.

בשנת 2005 חתם בשורות קבוצת ליווינגסטון הסקוטית, ולאחר עונה אחת חתם בדיוסגיורי ההונגרית, וחזר לקדנציה שלישית ב-MOL וידי. שנתיים לאחר מכן, חתם הורבאט בתחנתו האחרונה בליגת העל ההונגרית, קבוצת פאקש, בשורותיה שיחק שתי עונות.

לאחר קדנציה קצרה בקבוצת לומבארד-פאפה מליגת המשנה בהונגריה, ובקבוצת אוסטבאן מהליגה השלישית באוסטריה, עבר הורבאט לתפקיד מאמן הנוער בקבוצת פרנצווארוש בה שיחק שתי עונות בעבר. כעבור שנתיים עזב את המועדון וחזר מפרישה לעונה אחת בשורות קבוצת ביאטורבאג'י מהליגה השלישית בהונגריה.

### נבחרת הונגריה
הורבאט שיחק במדי נבחרת הונגריה 32 פעמים, בין השנים 1996–2001. הופעת הבכורה שלו התקיימה בבודפשט ב-24 באפריל 1996 מול אוסטריה. גם שער הבכורה שלו נכבש מול האוסטרים, במשחק ביתי שהתקיים ב-25 במרץ 1998. בסך הכל כבש הורבאט 12 שערים עבור נבחרתו, וייצג אותה במוקדמות מונדיאל 1998, מוקדמות יורו 2000 ומוקדמות מונדיאל 2002.

## קריירת אימון
משרת אימון הבוגרים הראשונה של הורבאט הייתה בקבוצת סיגצנטמיקלושי מליגת המשנה בהונגריה, והוא אימן בה שנה אחת בלבד.

בעונת , אימן בקבוצת קצקמטי מליגת העל ההונגרית, שסיימה את העונה במקום ה-7 בטבלה.

את עונת  התחיל בקבוצת פאקש מהליגה הראשונה, ובמהלכה, בדצמבר 2013, עבר לאמן את קבוצת גיור.

## תארים כשחקן
; ראסינג גנק
*אליפות בלגיה: 
*הגביע הבלגי: 

; מכבי תל אביב
*גביע המדינה: , 

; MOL וידי
*הגביע ההונגרי: 

## קישורים חיצוניים

* עמוד השחקן באתר Footgoal
* עמוד השחקן באתר מכבי תל אביב

## הערות שוליים

קטגוריה:כדורגלנים הונגרים
קטגוריה:חלוצי כדורגל הונגרים
קטגוריה:בודפשט: כדורגלנים
קטגוריה:כדורגלני פהרוואר
קטגוריה:כדורגלני פרנצווארוש
קטגוריה:כדורגלני ראסינג גנק
קטגוריה:כדורגלני אנרגי קוטבוס
קטגוריה:כדורגלני מכבי תל אביב
קטגוריה:כדורגלני אויפשט
קטגוריה:כדורגלני אלמריה
קטגוריה:כדורגלני אשטוריל
קטגוריה:כדורגלני ליווינגסטון
קטגוריה:כדורגלני נבחרת הונגריה
קטגוריה:כדורגלנים זרים בישראל
קטגוריה:מאמני כדורגל הונגרים
קטגוריה:מאמני פהרוואר
קטגוריה:ספורטאים הונגרים בבלגיה
קטגוריה:ספורטאים הונגרים בגרמניה
קטגוריה:ספורטאים הונגרים בישראל
קטגוריה:ספורטאים הונגרים בספרד
קטגוריה:ספורטאים זרים בפורטוגל
קטגוריה:ספורטאים זרים בסקוטלנד
קטגוריה:ספורטאים זרים באיחוד האמירויות הערביות
קטגוריה:ספורטאים הונגרים באוסטריה
קטגוריה:הונגרים שנולדו ב-1973
אליפות אירופה בשחייה 1938

[250px|ממוזער|שמאל|[הארנה של ומבלי|הבריכה המלכותית של ומבלי, לונדון 1938]]

**[[אליפות אירופה בשחייה|אליפות אירופה החמישית בשחייה]]** נערכה בלונדון שבבריטניה מ-6 עד 13 באוגוסט 1938. 

* רנהילד ווגר () הייתה השחיינית המצטיינת של האליפות לאחר שזכתה ב-3 מדליות זהב.
*נבחרת הונגריה () זכתה בפעם החמישית ברציפות במדליית זהב בכדורמים.

## טבלת המדליות כללי

## כדורמים

## קפיצה למים
### נשים

### גברים

## שחייה
### נשים

### גברים

## קישורים חיצוניים

* כל המנצחות באליפות אירופה בשחייה, באתר *gbrathletics* 
* כל המנצחים באליפות אירופה בשחייה, באתר *gbrathletics* 

1938
קטגוריה:1938 בספורט
קטגוריה:לונדון: תחרויות ספורט
קטגוריה:הממלכה המאוחדת: תחרויות שחייה
מקס ראבה

**מקס ראבה** (בגרמנית: **Max Raabe**; נולד ב-12 בדצמבר 1962) הוא שם הבמה של מתיאס אוטו (Matthias Otto), זמר גרמני המתמחה בביצוע שירים מתקופת רפובליקת ויימאר בגרמניה (שנות ה-20 ושנות ה-30 של המאה ה-20) כגון מוזיקת קברט, סטנדרטי ג'אז ושירים מסרטי קולנוע אמריקנים מאותה תקופה.

## תולדות חיים וקריירה
נולד בעיר לינן (Lünen) שבנורדריין-וסטפאליה. למד באוניברסיטה לאמנויות בברלין והוכשר כזמר בריטון באופרה. לאחר שנחשף לסרט תיעודי בטלוויזיה שעורר עניין מחודש במוזיקה של הקומדיאן הרמוניסטס (אנסמבל קולי גרמני שפעל בשנים 1928-1934) החל לגלות עניין בסוג מוזיקלי זה. בשנת 1985 יצר יחד עם ארבעה מעמיתיו ללימודים את ההרכב "Palast Orchester". ראבה מצא תקליטים ישנים בשוקי פשפשים וניסה לשחזר עם ההרכב את הסאונד והעיבוד המוזיקלי שלהם. הרכב הלהקה השתנה והתרחב עם השנים, אך הוא כלל תמיד רק גברים ואישה אחת - נגנית כינור ואת ראבה כסולן ומנצח. רוב הביצועים לשירי הקברט הישנים מבוצעים מתוך מבט אירוני.

בנוסף לביצוע גרסאות כיסוי לשירים ישנים, כותב ראבה גם עיבודים בנוסח שנות ה-20 ללהיטים מודרניים כגון שירים של בריטני ספירס, טום ג'ונס ועוד.

ראבה מופיע גם כזמר בסרטים בהם נדרש ביצוע שירים גרמניים מהתקופה כגון ב"מלאך הכחול" עם אוטה למפר ב"דודתו של צ'רלי" ובסרטו של ורנר הרצוג "בלתי מנוצחים" וכן בקולו בפסקולים.

ב-1999 כיכב בגרסת אופרה בגרוש לצד הזמרת נינה האגן. בשנת 2005 הופיע לראשונה עם ה-"Palast Orchester" בקרנגי הול בניו יורק. סיבוב ההופעות של הלהקה באותו אולם ב-2007 הוקלט וראה אור כתקליט *Heute Nacht oder nie - Live In New York*. בשנת 2010 הופיע בישראל, מסע ההופעות שערך בישראל הוקלט וראה אור כסרט תיעודי.

ראבה נוהג לציין כי 90% מהשירים הישנים אותם הוא מבצע הולחנו על ידי מלחינים יהודים.

## קישורים חיצוניים

* 

* דף הבית של Palast Orchester
* 
* הזמר הגרמני מקס ראבה בישראל, אתר "הבמה"
* 
* מקס ראבה מגיע לישראל, חוזרים לקברט הברלינאי של שנות העשרים והשלושים, האתר של יוסי חרסונסקי
* Keeping the Old Cabaret Alive in the Land of 'Cabaret, הניו יורק טיימס 29 בנובמבר 2005
* Musical Days of Berlin (the City ... and the Irving), ניו יורק טיימס 5 בנובמבר 2007
* Max Raabe and Palast Orchester perform at NJPAC on Sunday, 15 באפריל 2011

## הערות שוליים

קטגוריה:זמרי ג'אז
קטגוריה:זמרים גרמנים
קטגוריה:אמנים גרמנים הידועים בשם במה
קטגוריה:בוגרי האוניברסיטה לאמנויות בברלין
קטגוריה:גרמנים שנולדו ב-1962
שרה דרו

**שרה דרו** (באנגלית: **Sarah Drew**; נולדה ב-1 באוקטובר 1980) היא שחקנית אמריקאית. ידועה בעיקר בשל משחקה בסדרות "אוורווד" ובתור ד"ר אפריל קפנר "האנטומיה של גריי".

## ראשית חייה
דרו נולדה וגדלה בעיירה סטוני ברוק (אנ'), ניו יורק, בחופה הצפוני של לונג איילנד, שם למדה בבית הספר סטוני ברוק (אנ'). אמה, ד"ר ג'יני דרו, היא מורה לביולוגיה בבית ספר פרטי עצמאי לבנות במנהטן. אביה, הכומר צ'ארלס דרו, הוא הכומר הבכיר בכנסייה הפרסביטריאנית של עמנואל בניו יורק. אחיה, אלן דרו, הוא כומר בכנסייה קהילתית ומנהל קבוצת א-קפלה בתיכון בשכונת גרמנטאון (אנ') אשר בפילדלפיה. היא קיבלה תואר ראשון בדרמה מאוניברסיטת וירג'יניה ב-2002. בן דודה מדרגה שנייה הוא השחקן בן מקנזי.

## קריירה
ב-1997 היא החלה לדבב בסדרה "דריה" ואף השתתפה בשני סרטי המשך לסדרה.

את הופעת הבכורה המקצועית שלה בתיאטרון ערכה בשנת 2001 בתור יוליה במחזה "רומיאו ויוליה" מאת ויליאם שייקספיר בתיאטרון מקארטר (אנ') בפרינסטון, ניו ג'רזי. היא ערכה את הופעת הבכורה שלה בברודוויי ב-2003 במחזה "Vincent in Brixton" מאת המחזאי הבריטי ניקולט רייט (אנ') שלאחר מכן עברו להופיע בווסט אנד בלונדון.

בשנים 2004 עד 2006 שיחקה בתפקיד קבוע בסדרה "אוורווד". לאחר מכן שיחקה בסדרות "חוק וסדר", "מדיום", "קאסל", "Glee", "מד מן" ו"על טבעי".

ב-2008 שיחקה בתפקיד משנה בסרט "בחזית הכיתה".

בשנת 2009 לוהקה לסדרת הדרמה המצליחה של שונדה ריימס "מרפאה פרטית" ולאחר מכן לוהקה בתפקיד אפריל קפנר לעונה השישית של הסדרה "האנטומיה של גריי" אשר גם היא בהפקתה של ריימס. ב-9 ביוני 2010 קודמה לשחקנית קבועה בסדרה.

בשנת 2014 שיחקה בסרט "ערב אמהות" לצד השחקנית פטרישיה היטון.

## חיים אישיים
ביוני 2002 נישאה דרו לפיטר לנפר, מרצה באוניברסיטת קליפורניה בלוס אנג'לס. בינואר 2012 נולד בנם ובדצמבר 2014 נולדה בתם.

## פילמוגרפיה
### קולנוע

### טלוויזיה

## קישורים חיצוניים

קטגוריה:שחקניות קולנוע וטלוויזיה אמריקאיות
קטגוריה:בוגרות אוניברסיטת וירג'יניה
קטגוריה:אמריקאיות שנולדו ב-1980
קטגוריה:אמריקאים שנולדו ב-1980
נבארו

**נבארו** הוא שמם של מספר מקומות יישוב, ושם משפחה.

קטגוריה:שמות משפחה
קטגוריה:שמות משפחה ספרדיים
ראבה

**רַאבֶּה** Raabe הוא שם משפחה ממקור גרמני (**Raabe**). השם נגזר בדרך כלל מהמילה Rabe שמשמעותה "עורב".

קטגוריה:שמות משפחה גרמניים
ברנדה גנדיני

**ברנדה גנדיני** (בספרדית: **Brenda Gandini**, נולדה ב-8 באוגוסט 1984) היא שחקנית ודוגמנית ארגנטינאית.

## ביוגרפיה
גנדיני נולד בצ'יפולטי, ריו נגרו בארגנטינה וגדלה עם אביה, אולם כאשר התבגרה, עברה לגור בבואנוס איירס כדי להיות קרובה יותר לאמה, השחקנית והדוגמנית דניאלה קרדון.

## קריירה
גנדיני התגלתה ב-2003 על ידי היוצרת והמפיקה כריס מורנה כשהגיעה לאודישן. פריצתה הגדולה של גנדיני בתחום המשחק התרחשה ב-2005 כאשר נטלה חלק בטלנובלה הארגנטינאית המצליחה של היוצרת והמפיקה כריס מורנה, "פלוריסיינטה", לצידו של בנחמין רוחאס.

ב-2006 גנדיני נטלה חלק בטלנובלה הארגנטינאית "Sos mi vida", בה גילמה את דמותה של מריה לצדם של פקונדו ארנה ונטליה אוריירו. באותה שנה, שיחקה בטלנובלה הארגנטינאית של היוצרת והמפיקה כריס מורנה, "קטנטנות 2006", בה גילמה את דמותה של קוני. בנוסף, באותה שנה, הופיעה בקליפ של הזמר לוסיאנו פריירה לשירו "Porque aún te amo".

שנה לאחר מכן, גנדיני נטלה חלק בתפקיד הראשי בסדרה הארגנטינאית "רומיאו וחולייטה", לצידם של אליאס וינולס, אינס פלומבו ובנחמין אמדאו. באותה שנה, שיחקה בעונה השנייה של "Cantando por un Sueño", הגיעה לגמר וסיימה במקום השני בתחרות.

ב-2008 גנדיני נטלה חלק בטלנובלה הארגנטינאית "חיים גנובים", בה גילמה את דמותה של אגוסטינה, לצידם של פקונדו ארנה ופאביו די תומאסו. באותה שנה, שיחקה בקומדיה הארגנטינאית "Todos contra Juan", בה גילמה את תפקיד עצמה. בנוסף, באותה שנה הופיעה בתיאטרון בהצגה "La jaula de las locas".

ב-2009 גנדיני נטלה חלק בטלנובלה הארגנטינאית "ניני" בה גילמה את דמותה של חסמין. בסוף אותה שנה, גנדיני הצטלמה בארגנטינה לטלנובלה שצולמה עבור מקסיקו, בשם "Los exitosos Pérez", בה גילמה את דמותה של אדריאנה. בנוסף, באותה שנה, גנדיני כיכבה בהצגת ילדים בשם "El hombre Araña".

ב-2010 גנדיני נטלה חלק בטלנובלה הארגנטינאית "Malparida", בה גילמה את דמותה ברברה קסטרו, לצידם של גונסלו הרדיה ואסטבן פרס. באותה שנה, נטלה חלק בהצגה "Abrázame", בה גילמה את דמותה של כריסטינה.

ב-2012 גנדיני נטלה חלק בסדרה הארגנטינאית "La dueña", בה גילמה את דמותה של דלפינה, לצידם של בנחמין ויקוניה, פלורנסיה ברטוטי וחואן פדרו לנסאני.

בין השנים 2012–2013, גנדיני נטלה חלק בטלנובלה הארגנטינאית "Mi amor, mi amor", לצדם של חואן מנואל חיל נבארו, אינס פלומבו וחסמין סטוארט.

ב-2013 נטלה חלק בסרט הקולנוע הארגנטינאי "Mala", בו גילמה את דמותה של רוסריו. באותה שנה עד אמצע שנת 2014 גנדיני נטלה חלק בטלנובלה הארגנטינאית "האישה הזו" לצידה של אנדריאה דל בוקה.

בין השנים 2014–2015 גנדיני נטלה חלק בטלנובלה הארגנטינאית "יום ולילה", לצידם של פקונדו ארנה, רומינה גאטני וגסטון סופריטי.

ב-2017 גנדיני נטלה חלק בטלנובלה הארגנטינאית "האהבה שאחרי", לצידם של מריאנו מרטינס, איסבל מסדו, אלאונורה וקסלר ופדריקו אמאדור.

בשנת 2022 ביצעה הופעת אורח מאחד פרקי הסדרה האנתולוגית "Dos 20".

## חיים אישיים
בסוף שנת 2010 גנדיני נכנסה למערכת יחסים עם השחקן הארגנטינאי גונסלו הרדיה, שהופיע לצידה בטלנובלה הארגנטינאית "Malparida". ב-16 באוגוסט 2011 נולד בנם הראשון. ב-22 באוגוסט 2017 נולדה בתם השנייה.

## קישורים חיצוניים

* הדף של ברנדה גנדיני באינסטגרם

## הערות שוליים

קטגוריה:שחקניות קולנוע וטלוויזיה ארגנטינאיות
קטגוריה:דוגמניות ארגנטינאיות
קטגוריה:ארגנטינאים ממוצא איטלקי
קטגוריה:ארגנטינאיות שנולדו ב-1984
קטגוריה:ארגנטינאים שנולדו ב-1984
קטגוריה:שחקניות טלוויזיה ארגנטינאיות
זכריה בנאי

**זכריה בנאי** (1934 - מרץ 2020) היה קצין משטרה ישראלי בדרגת תת-ניצב. כיהן כראש היחידה הארצית לחקירות הונאה.

## ביוגרפיה

בנאי נולד וגדל בשכונת שמעון הצדיק שבירושלים, למד בתלמוד תורה בשכונה. שירת בצה"ל בנח"ל.

ב-1958 התגייס למשטרת ישראל. שירת ביחידת העיקוב הסמויה. שימש ראש מחלק איסוף, ראש מפלג מודיעין עיקוב ואמצעים טכניים וראש מדור מודיעין במחוז תל אביב. כמו כן, שימש מפקד תחנת רפיח. ב-1976 מונה לסגן מפקד היחידה המרכזית של המחוז ובספטמבר 1977 מונה למפקדה. ב-1981 מונה לסגן ראש מחלקת המודיעין, ב-1984 נקרא לחזור ולפקד על היחידה המרכזית של מחוז תל אביב, לאחר שמפקדיה אסף חפץ ומשה פרידמן הושעו. ב-1986 מונה לעוזר ראש אגף החקירות. הוא היה חבר בצוות בראשות המפכ"ל דוד קראוס שחקר את פרשת קו 300. ב-1988 מונה לראש היחידה הארצית לחקירות הונאה.

נפטר במרץ 2020.

## קישורים חיצוניים
* 

## הערות שוליים

קטגוריה:ראשי היחידה הארצית לחקירות הונאה
קטגוריה:אנשי היישוב ילידי הארץ
קטגוריה:תתי-ניצבים במשטרת ישראל
קטגוריה:ישראלים שנולדו ב-1934
קטגוריה:ישראלים שנפטרו ב-2020
חמסין (סרט)

**חמסין** הוא סרט דרמה ישראלי משנת 1982, בבימויו של דניאל וקסמן, על פי תסריט מאת דניאל וקסמן, יעקב ליפשין ודני ורטה (נוקיו). הסרט צולם על ידי הצלם דוד גורפינקל, ואת המוזיקה כתב רביב גזית.

עלילת הסרט, שנוצר בסיוע הקרן לעידוד סרטי איכות, מתרחשת בגליל ועוסקת ביחסים המתוחים שבין יושביו הערביים לאלו היהודיים, מתחים המגולמים במאבק על אדמה. גדליה (שלמה תרשיש), אשר מעוניין לרכוש משכניו הערביים את אדמתם, לפני שהמדינה גם כך תחרימה, מגלה שחאלד (יאסין שוואף), הפועל הנאמן שלו, מנהל רומן עם אחותו חוה (חמדה לוי), ומכאן הדרך קצרה לסיום טראגי.

## חדשנותו וחשיבותו של הסרט
הסרט נחשב לסרט הראשון שהתעמת עם הסכסוך הישראלי-ערבי מנקודת מבט ביקורתית (אם כי לעיתים מצוין סרט הטלוויזיה חרבת חזעה כסרט שהקדים אותו בכך). בהתאם, חוקרת הקולנוע אלה שוחט סבורה שהוא החל את מה שהיא מכנה במחקרה החלוצי "הגל הפלסטיני" בקולנוע הישראלי (שקדמו לו הקולנוע האישי והקולנוע הלאומי-ההרואי).

הסרט הקדים סרטים רבים וידועים בני הקולנוע הפוליטי של שנות ה-80 ובהם מאחורי הסורגים ואוונטי פופולו, אשר כמוהו הציבו את היחסים בין יהודים לערבים במרכז העלילה, הציגו דמויות פלסטיניות ראשיות חיוביות ובעלות עומק, בחרו בשחקנים פלסטינים לגילומן ולפיכך השמיעו את הניב הפלסטיני בחלק ניכר מן הסרט.

## התקבלות, פרסים וביקורות
הסרט הוקרן במספר ארצות באירופה, זכה בפרס השני בפסטיבל לוקרנו, בפרס זכויות האדם בפסטיבל שטרסבורג ובפרסי הסרט הטוב ביותר והבמאי הטוב ביותר מאת מרכז הסרט הישראלי של משרד המסחר והתעשייה (שקדם לפרס אופיר).

בישראל צפו בסרט כמאה אלף צופים בבתי הקולנוע, והוא זכה לשבחי הביקורת. הסרט עורר ויכוח ציבורי סוער למדי. הוויכוח נסוב בין היתר סביב החלטת המועצה לביקורת סרטים ומחזות לאפשר את הצפייה בו מגיל 18 בלבד. לאחר ערעור היוצרים על החלטת המועצה, זו שקלה שנית את החלטתה והורידה את גיל הצפייה לגיל 16.

הסרט זכה בפרס הסרט הישראלי המצטיין לשנת 1982, בתחרות הסרט הישראלי.

בדצמבר 1989 נבחר "חמסין" כסרט העשור, על ידי פורום מבקרי הקולנוע.

## קישורים חיצוניים

*"חמסין" באתר קרן הקולנוע הישראלי
*  - ריאיון עם דניאל וקסמן על הפקת הסרט
* 

## הערות שוליים

קטגוריה:סרטי דרמה ישראליים
קטגוריה:סרטי 1982
קטגוריה:סרטים על הסכסוך הישראלי-פלסטיני
קטגוריה:סרטי דניאל וקסמן
מישל

**מישל** (**Michel** בגרסה הגברית, **Michelle** בגרסה הנשית) הוא שם פרטי ושם משפחה צרפתי, שמקורו בשם מיכאל.

קטגוריה:שמות משפחה
קטגוריה:שמות פרטיים לגברים ולנשים
קטגוריה:שמות משפחה המבוססים על השם מיכאל
מרכז הבנייה הישראלי

שמאל|280px
**מרכז הבנייה הישראלי** הוקם בשנת 1969 על ידי ממשלת ישראל כחברה ממשלתית העוסקת בהפצת ידע ומידע לענף הבנייה בישראל, בכפוף למשרד הבינוי והשיכון. הבניין ברחוב חיים לבנון ברמת אביב שימש מוקד עלייה לרגל לציבור הרחב במשך כשלושים שנה.

בשנת 1999 החליטה הממשלה להפריט את מרכז הבנייה הישראלי ולהעבירו לניהול ידיים פרטיות. מכללת בילדינג, בבעלות ערן רולס, רכשה את המוסד מהמדינה, וכיום משמשת קבוצת מרכז הבנייה הישראלי כזירה העסקית המרכזית בישראל של עולם הבנייה, הנדל"ן, העיצוב והתשתיות.

מאז הפרטתו, פעל המרכז בקמפוס בקיבוץ געש, ואולם ב-2010 הורשע בשימוש בניגוד להיתר ולתוכנית בניין עיר, ונקנס. בקיץ 2016 העתיק מרכז הבניה הישראלי את מיקומו למקום מושבו המרכזי באצטדיון נתניה, לצד שלוחות נוספות ברחבי הארץ.

המתחם החדיש כולל את המיצג "הבית השקוף" מרכז מבקרים ייחודי אשר בו נחשף המבקר לטכנולוגיות ולחומרים השונים בהם נעשה שימוש כיום לבניית בית. זאת באמצעות משטחים שקופים המאפשרים לראות מה נמצא מאחורי שכבות הטיח או הגבס ולהתרשם כיצד עובדות המערכות המרכזיות בבית.

מלבד הבית השקוף, כולל מרכז המבקרים אזורי תצוגה ייחודיים ומציע שירותי ייעוץ מקצועיים לציבור הבונים.

קמפוס מכללת מרכז הבנייה הישראלי, הכולל כיתות לימוד בהן נערכים כל קורסי המכללה לקהל הפרטי והמקצועי וכן קמפוס אולטימה, בית הספר הוותיק לעיצוב של מרכז הבניה הישראלי, אף הם פועלים במתחם החדש של מרכז הבנייה הישראלי.

## מבנה הקבוצה
בקבוצה מספר חברות המספקות ידע לציבור הפרטי והמקצועי בישראל:
***הבית השקוף** - מרכז ייעוץ ותצוגת קבע המשתרעת על פני שטח של 4000 מ"ר ובה מציגות כ-100 חברות מהמובילות בתחומי הבנייה, השיפוצים והעיצוב.
***מכללת מרכז הבנייה הישראלי** - מכללה בתחום לימודי הבנייה, העיצוב והנדל"ן.
***בית הספר לעיצוב אולטימה** - בית הספר ללימודי עיצוב פנים.
***שבוע העיצוב הישראלי** - הפונה למשפחות הנמצאות בהליכי בנייה, שיפוץ ועיצוב הבית וכן לקהל המקצועי מתחום העיצוב והאדריכלות. במסגרתו מתקיימת ועידת שבוע העיצוב בהנחיית אדריכלים ומעצבים מובילים וכן תערוכת העיצוב המארחת מעל 100 חברות מתחומי העיצוב, הבנייה, הלבשת הבית והסטיילינג ומהווה כאירוע המרכזי של שבוע העיצוב הישראלי.
***ועידת אילת לאדריכלים ומעצבים – **האירוע השנתי לקהל האדריכלים והמעצבים הכולל הרצאות תוכן מעשירות וסדנאות התנסות חווייתיות.
***[[עיר הנדל"ן]] של ישראל** - אירוע שנתי של ענף הבנייה והנדל"ן, המתקיים בעיר אילת למשך שלושה ימים וכולל ועידה מקצועית המתמקדת בנושאים עדכניים בתחומי הבנייה והנדל"ן.
***הוועידה הלאומית להתחדשות עירונית** - המפגש השנתי של אנשי המקצוע, מקבלי ההחלטות וקובעי המדיניות, המובילים את תנופת ההתחדשות העירונית בישראל, הכולל דיונים מקצועיים, הרצאות, פאנלים, דיאלוגים וקשרים עסקיים.
***Nadlan City NY** – ועידה מקצועית, המפגישה את צמרת אנשי הנדל”ן הישראלי עם מקביליהם מאמריקה לטובת העשרה מקצועית הדדית וקידום חיבורים אישיים ועסקיים בין המשתתפים.
***שבוע הבנייה הישראלי** - הכולל סיורים בפרויקטי בנייה מתקדמים, ועידה מקצועית בהובלת בכירים בתחומי הבנייה והתשתיות וכן את תערוכת BUILDING, תערוכה מקצועית ללא תשלום, לקהל מקצועי מענפי הבנייה, השיפוצים, הפרויקטים והתשתיות.

## קישורים חיצוניים
*אתר מרכז הבנייה הישראלי

קטגוריה:בנייה
קטגוריה:חברות נדל"ן ובנייה ישראליות
קטגוריה:ישראל: חברות ממשלתיות שהופרטו
קטגוריה:רחוב חיים לבנון
קטגוריה:תאגידים שהורשעו בדין בישראל
קטגוריה:ישראל: חברות שהוקמו ב-1969
אייג'י קוואשימה

**אייג'י קוואשימה** (ביפנית: **川島 永嗣**; נולד ב-20 במרץ 1983 ביונו שביפן) הוא כדורגלן יפני המשחק בעמדת השוער בשטרסבורג ובנבחרת יפן.

## קריירה
### יפן
בשנת 2004, לאחר שנתיים בקבוצה היפנית אומייה ארדיג'ה, קוואשימה הצטרף לנגויה גראמפוס שמשחקת גם היא בליגת העל היפנית. הוא היה השוער השני בקבוצה עד 2005, אז הגיע המאמן סף ורגוסן. כאשר השוער הראשון נראזאקי נפצע, קוואשימה פתח בהרכב הראשון בעשרה משחקים. בשנת 2007, קוואסאקי פרונטייל החתימה את קוואשימה על חוזה עבור דמי העברה בסכום של 150 מיליון ין (כ-5 מיליון שקלים). ההעברה אז, הייתה היקרה ביותר בתולדות הליגה היפנית. הוא קיבל זמן משחק יותר מבקבוצותיו הקודמות והרוויח את מקומו בהרכב הראשון. באותה עונה, קוואסאקי פרונטייל עלתה לליגת האלופות האסיאתית, שם סיימה במקום הראשון בשלב הבתים והודחה ברבע הגמר.

### ליגת העל הבלגית
לאחר שהשתתף במונדיאל 2010 עם נבחרתו, קוואשימה השלים את מעברו לאירופה וחתם בלירסה מליגת העל הבלגית. בלירסה, קוואשימה היה השוער הראשון עוד מתחילת העונה. קבוצתו נאבקה על מקומה בליגה ונחשבה למועמדת מובילה להדחה לליגה השנייה. אך במשחק האחרון של העונה נגד קלאב ברוז', קוואשימה החזיק את היריבים ללא שער ועזר לקבוצתו להינצל מהדחה. הוא נבחר ל-MVP של הקבוצה.

באוקטובר 2011, קוואשימה מונה לקפטן הקבוצה. בעונת 12–2011, הוא שיחק בכל 30 משחקי הליגה. מאוחר יותר הוא נבחר שוב ל-MVP של הקבוצה.

ב-18 ביולי 2012, קוואשימה עבר אל סטנדרד לייז' וחתם על חוזה לשלוש שנים. מבין שלושת שוערי הקבוצה, קוואשימה נבחר להיות השוער הראשון.

### סקוטלנד
ב-29 בדצמבר 2015 חתם בדנדי יונייטד ההסקוטית. בסוף עונת 2015–2016 שוחרר מהקבוצה לאחר שדנדי ירדה לליגת המשנה בסקוטלנד.

### צרפת
באוגוסט 2016 חתם קוואשימה בקבוצת מץ המשחקת בליגת המשנה הצרפתית. באוגוסט 2018 חתם בשטרסבורג.

## קריירה בינלאומית
נכלל בסגל נבחרת יפן בטורנירים גביע אסיה 2007, מונדיאל 2010, גביע אסיה 2011, גביע הקונפדרציות 2013, מונדיאל 2014, גביע אסיה 2015, מונדיאל 2018 וקופה אמריקה 2019.

נכלל בסגל נבחרת יפן לטורניר מונדיאל 2022.

## קישורים חיצוניים

* 

## הערות שוליים

קטגוריה:כדורגלנים יפנים
קטגוריה:שוערי כדורגל יפנים
קטגוריה:כדורגלני אומייה ארדיג'ה
קטגוריה:כדורגלני נגויה גראמפוס
קטגוריה:כדורגלני קווסאקי פרונטלה
קטגוריה:כדורגלני לירסה
קטגוריה:כדורגלני סטנדרד לייז'
קטגוריה:כדורגלני דנדי יונייטד
קטגוריה:כדורגלני מץ
קטגוריה:כדורגלני שטרסבורג
קטגוריה:כדורגלני נבחרת יפן
קטגוריה:כדורגלני גביע אסיה 2007
קטגוריה:כדורגלני מונדיאל 2010
קטגוריה:כדורגלני גביע אסיה 2011
קטגוריה:כדורגלני גביע הקונפדרציות 2013
קטגוריה:כדורגלני מונדיאל 2014
קטגוריה:כדורגלני גביע אסיה 2015
קטגוריה:כדורגלני מונדיאל 2018
קטגוריה:כדורגלני קופה אמריקה 2019
קטגוריה:כדורגלני מונדיאל 2022
קטגוריה:יפנים שנולדו ב-1983
סניידר

**סניידר** (Snyder, Snider, Sneider, Sneijder) הוא שם משפחה שמקורו בהולנדית ומשמעותו חייט.

קטגוריה:שמות משפחה
בית הקברות דורותיאנשטאדט

[ממוזער|250px|שמאל|מצבת קברו של [יוהאן גוטפריד שדו (1764–1850, בבית הקברות]]
בית הקברות **דורותיאנשטאדט** (בגרמנית: **Dorotheenstädtischer** Friedhof) הוא בית קברות פרוטסטנטי הממוקם ברובע מיטה בברלין. בית הקברות נחנך בסוף המאה ה-18, ונועד לשמש כמקום מנוחה אחרון לאמנים ויוצרים; רבים מהקברים בו מעוצבים בצורה מיוחדת, ומהווים יצירות אמנות.

הדורותיאנשטאדט הוא אחד משני בתי קברות צמודים ברחוב שוסיי (Chaussee Straße), והוא ממוקם במספר 126 ברחוב זה. מצדו האחד (מס' 125) ממוקם ביתם של ברטולט ברכט והלנה וייגל, ומצדו האחר (מס' 127) ממוקם "בית הקברות הצרפתי" (), שנועד לקבורת בני הקהילה ההוגנוטית.

## ידוענים הקבורים בבית הקברות
בין הידוענים הקבורים בדורותיאנשטאדט: הנס אייזלר, דיטריך בונהופר, תומאס בראש, ברטולט ברכט, הנס פון דוהנאני, פאול דסאו, גאורג וילהלם פרידריך הגל, ג'ון הרטפילד, הלנה וייגל, אנה זגרס, ג'ורג' טבורי, היינריך מאן, היינר מילר, הרברט מרקוזה, יוהאן גוטליב פיכטה, ארנולד צווייג, יוהאנס ראו, פרידריך אוגוסט שטילר, וקארל פרידריך שינקל.

## קישורים חיצוניים

## הערות שוליים

*
דורותיאנשטאדט
סוויני

**סוויני** הוא שמם של מספר יישובים, שם פרטי ושם משפחה אירי.

קטגוריה:שמות משפחה
ארמונד לוי

**ארמונד לוי** (5 באוקטובר 1932 – 13 בספטמבר 1999) היה קצין משטרה ישראלי בדרגת תת-ניצב, כיהן כראש היחידה הארצית לחקירת פשיעה חמורה וכסגן מפקד מחוז תל אביב.

## ביוגרפיה
לוי נולד באלכסנדריה שבמצרים. בגיל 17 עלה לישראל. שירת כקצין בצה"ל.

ב-1952 התגייס למשטרת ישראל, תחילה שירת כשוטר סיור בחיפה ולאחר מכן עבר למדור חקירות בעיר התחתית. בהמשך שירת כשוטר סיור ברמת גן וחוקר במחוז תל אביב, שימש חוקר ביחידה הכלכלית, הצטרף ליחידה המרכזית של המחוז ושימש בה ראש חוליית סמים. שירת כראש לשכת חקירות במרחב יפו. ב-1972 מונה למפקד היחידה המרכזית של המחוז ולאחר מכן שירת כקצין אגף חקירות של המחוז. הופקד על חקירת רצח אורון ירדן והוצאת ההודאה מהרוצח צבי גור, ששירטט לו מפה היכן קבר את גופת הילד. עמד בראש צוות חקירה מיוחד לחקירת רצח חבר הכנסת חמאד אבו רביעה. בפברואר 1981 מונה לראש היחידה הארצית לחקירת פשיעה חמורה, טיפל בחקירת רצח דני כץ יחד עם משטרת מחוז הצפון, רצח רוני ניצן ורצח החיילת אורלי דובי. ב-1985 מונה לסגן מפקד מחוז תל אביב, ועמד בראש המבצע לתפיסתו של צבי גור שנמלט מכלא איילון.

ב-1986 נפתחה נגדו חקירה בעקבות האשמות שעלו נגדו במהלך משפטו של העיתונאי יגאל לביב, הנושא נבדק על ידי פרקליט המדינה יונה בלטמן שב-1987 ניקה את לוי מכל אשמה.

לאחר פרישתו מהמשטרה ב-1989 סיים לימודי משפטים ועבד כעורך דין.

נפטר ב-13 בספטמבר 1999.

## קישורים חיצוניים
* נצ"מ ארמונד לוי מונה לראש היחידה לחקירת פשעים חמורים, דבר, 23 בפברואר 1981
* אתר לזכרו

## הערות שוליים

קטגוריה:ישראלים ילידי מצרים
קטגוריה:ראשי היחידה הארצית לחקירת פשיעה חמורה ובינלאומית
קטגוריה:אישים הקבורים בבית הקברות כפר נחמן
קטגוריה:תתי-ניצבים במשטרת ישראל
קטגוריה:ישראלים שנולדו ב-1932
קטגוריה:ישראלים שנפטרו ב-1999
שלום פרייברגר

הרב ד"ר **שלום (מירוסלאב) פרייברגר** (בסרבו-קרואטית: **Miroslav Šalom Freiberger**; 9 בינואר 1903, זאגרב, האימפריה האוסטרו-הונגרית – 7 במאי 1943, מחנה ההשמדה אושוויץ) היה הרב הראשי האחרון ליהודי זאגרב בתקופה שקדמה לשואה ונרצח במחנה ההשמדה אושוויץ.

## קורות חייו
שלום פרייברגר נולד בזאגרב לאנטון שהיה נגר במקצועו והיגר לזאגרב מקרלובץ ולאנה לבית קאופמן. לשלום פרייברגר היו שתי אחיות: הילדה וליוביצה.

פרייברגר רכש השכלה אקדמית בברלין ובתקופה זו השתמש בשם הפרטי פריץ, שהיה בעל קונוטציה גרמנית. הוא למד משפטים ובהמשך ב-1927, רכש תואר דוקטור לתאולוגיה באוניברסיטת וירצבורג. לאחר תום לימודיו שב לזאגרב. בין 1929–1936 כיהן כסגן הרב הראשי ליהודי אוסייק תחת שמעון אונגר. הוא נישא לאירנה לבית שטיינר ולזוג נולד בן אחד, ראובן. ב-1936 התמנה לרב הקהילה בזאגרב שהייתה השנייה בגודלה בממלכת יוגוסלביה. בתקופה זו גם הוציא לאור שני ספרי היסטוריה על תולדות עם ישראל.

ב-1941, התמנה לרב הראשי של העיר זאגרב. באותה שנה, לאחר כיבוש יוגוסלביה על ידי גרמניה הנאצית וכינון מדינת קרואטיה העצמאית בשלטון האוסטאשה, הוחל ברדיפות יהודים. הרב פרייברגר, שהיו לו קשרים עם ראשי הכנסייה הקתולית בזאגרב ועם ראשי קהילות יהודיות מחוץ ליוגוסלביה ובכלל זה ועדת העזרה וההצלה בבודפשט, פעל להצלת בני קהילתו באמצעותם. כפועל יוצא מפעולותיו נשלחו 11 ילדים ובני נוער להונגריה ולטורקיה ומשם עלו חלקם לארץ ישראל המנדטורית. בין העולים היה בנו ראובן.

הרב עצמו סירב לעזוב את קהילתו ולתקופה מסוימת מצא מחסה בביתו של הארכיהגמון אלויזיה סטפינאץ.
באביב 1943 נעצר הרב פרייברגר וב-5 במאי הועלה על הטרנספורט האחרון מזאגרב לאושוויץ. ב-7 במאי, בעת הגיעו לאושוויץ, נורה הרב פרייברגר למוות משום שמָחָה על היחס שניתן לבני קהילתו שהגיעו עמו. רעייתו אירנה נרצחה בהמשך.

בנו יחידו של הרב פרייברגר, ראובן ירון שהיה מלחין, מנצח, מוזיקאי ומראשוני מקהלת רינת, נהרג ב-1956 במהלך מבצע קדש.

## הערות שוליים

קטגוריה:רבנים אורתודוקסים
קטגוריה:רבנים יוגוסלבים
קטגוריה:יהודים יוגוסלבים
קטגוריה:יהודים בשואה: יוגוסלביה
קטגוריה:היסטוריונים יהודים קרואטים
קטגוריה:זאגרב: רבנים
קטגוריה:רבנים שנספו במחנה ההשמדה אושוויץ
קטגוריה:יהודים אוסטרו-הונגרים
קטגוריה:ילידי 1903
קטגוריה:נפטרים ב-1943
קני סייף

**קנת' חסן (קני) סייף** (בערבית: ** حسن كينيث "كيني" سيف**, באנגלית: **Kenneth Hasan "Kenny" Saief**; נולד ב-17 בדצמבר 1993) הוא כדורגלן דרוזי-ישראלי יליד ארצות הברית, המשחק בעמדת המגן השמאלי במכבי חיפה.

## קריירת מועדונים

סייף נולד בפנמה סיטי, פלורידה שבארצות הברית, להורים דרוזים-ישראלים, ובגיל ארבע שב עמם בחזרה לישראל. החל לשחק כדורגל מקצועי לראשונה בשנת 2011 עם בני סכנין. בעונת  חתם סייף בהפועל חיפה, אך עבר במהלך העונה לעירוני קריית שמונה. בעונת  הגיע עם קריית שמונה לגמר גביע המדינה, אך ערך שתי הופעות ליגה בלבד. בעונת  חתם סייף בהפועל ניר רמת השרון. סייף הציג יכולת גבוהה במדי רמת השרון, וכבש תשעה שערים במהלך העונה, אך נשר עם הקבוצה לליגה לאומית.

סייף משך את תשומת לבה של קבוצת הליגה הבלגית הבכירה, גנט, שהחתימה אותו על חוזה לשלוש שנים באוגוסט 2014. ב-29 באוגוסט 2014 ערך את הופעת הבכורה של במדי גנט. ב-14 בספטמבר 2014 כבש את שער הבכורה שלו בקבוצה. בסיום עונת  זכה סייף יחד עם גנט באליפות הליגה הבלגית, לראשונה בתולדות הקבוצה. סייף ערך 20 הופעות וכבש 2 שערים בעונה זו. ב-27 ביולי 2015, במחזור הראשון של עונת , כבש סייף בפנדל בתיקו עם 1:1 עם וסטרלו. בעונה זו הופיע סייף במדי גנט בליגת האלופות.

ב-5 בינואר 2018 חתם בקבוצת אנדרלכט מליגת העל הבלגית להשאלה עם אופציה לרכישה. ב-23 במאי 2018 חתם באופן קבוע באנדרלכט. ב-6 במרץ 2019 הושאל לסינסינטי מליגת ה-MLS האמריקאית לעונה אחת. ב-13 בפברואר 2020 הושאל ללכיה גדנסק הפולנית עד לסוף העונה. ב-2021 הושאל למ.ס. אשדוד.

ב-30 ביוני 2022 חתם בנפטצ'י באקו מליגת העל באזרבייג'ן. ב-14 בדצמבר 2023 הודיעה הקבוצה על שחרורו.

ב-19 בדצמבר 2023 חתם לשנתיים במכבי חיפה. ב-16 באפריל 2025 האריך את חוזהו במכבי חיפה עד 2027.

## קריירת נבחרות
### ישראל
שיחק בכל נבחרות הנוער ובנבחרת הצעירה של ישראל. ב-14 במרץ 2016 זומן לראשונה לסגל נבחרת ישראל הבוגרת. ב-23 במרץ 2016 ערך את הופעתו הבכורה בבוגרים במשחק ידידות שהסתיים בהפסד 0–2 ל.

### ארצות הברית
ב-3 ביוני 2017 סייף זומן לנבחרת ארצות הברית הבוגרת, כחלק מהסגל המוקדם שלהם לקראת גביע הזהב של CONCACAF. כשנה לאחר מכן, ב-27 במרץ 2018, ערך הופעת הבכורה במדי הנבחרת האמריקאית במשחק נגד .

## תארים
;גנט
* ליגת העל הבלגית (1) : 2014/2015
* הסופר קאפ הבלגי (1) : 2014/2015

## קישורים חיצוניים

* 
* 
* 

## הערות שוליים

קטגוריה:אמריקאים ילידי פלורידה
קטגוריה:כדורגלנים אמריקאים
קטגוריה:כדורגלנים דרוזים ישראלים
קטגוריה:קשרי כדורגל ישראלים
קטגוריה:קשרי כדורגל אמריקאים
קטגוריה:כדורגלני בית"ר טוברוק
קטגוריה:כדורגלני בני סכנין
קטגוריה:כדורגלני הפועל חיפה
קטגוריה:כדורגלני עירוני קריית שמונה
קטגוריה:כדורגלני הפועל רמת השרון
קטגוריה:כדורגלני גנט
קטגוריה:כדורגלני אנדרלכט
קטגוריה:כדורגלני סינסינטי
קטגוריה:כדורגלני לכיה גדנסק
קטגוריה:כדורגלני מועדון ספורט אשדוד
קטגוריה:כדורגלני נפטצ'י באקו
קטגוריה:כדורגלני מכבי חיפה
קטגוריה:כדורגלני נבחרת ישראל
קטגוריה:כדורגלני נבחרת ארצות הברית
קטגוריה:עספיא: כדורגלנים
קטגוריה:פלורידה: כדורגלנים
קטגוריה:כדורגלנים ישראלים בבלגיה
קטגוריה:כדורגלנים ישראלים באזרבייג'ן
קטגוריה:ישראלים ילידי ארצות הברית
קטגוריה:ישראלים שנולדו ב-1993
קטגוריה:אמריקאים שנולדו ב-1993
דלקת מוח מקרציות

**דלקת מוח מקרציות** (באנגלית - **Tick-borne Encephalitis** או בקיצור - **TBE**) היא מחלה נגרמת על ידי הנגיף TBEV (ראשי תיבות של Tick-borne Encephalitis Virus) המועבר על ידי קרציות ותוקף את המוח וקרומיו.

## [[אפידמיולוגיה]]
[250px|ממוזער|שמאל|הקרציה מה[מין (טקסונומיה)|מין *Ixodes ricinus* הגורמת ל-TBE באירופה]]
250px|ממוזער|שמאל|מהלך מחלת דלקת מוח מקרציות
הנגיף הוא ממשפחת הפלביווירוס. זה נגיף המורכב מסליל אחד של RNA ובו שלושה תת-סוגים:אירופאי, רוסי והמזרח הרחוק. הוא מועבר בעקיצת מספר סוגים של קרציות. באירופה שכיח המין *Ixodes ricinus* ובסיביר והמזרח הרחוק המין *Ixodes persculatus*. במקרים בודדים הייתה הדבקה על ידי מוצרי חלב בלתי מפוסטר של פרות, כבשים ועיזים נגועות בנגיף.

המחלה נפוצה באזורים מיוערים וכפריים באירופה - דרום גרמניה, מרכז אירופה, הארצות הבלטיות, רוסיה, סין וצפון יפן.

בישראל לא נמצאות הקרציות המדבקות אבל היו מספר מקרים של מטיילים שנעקצו באזורים אנדמיים למחלה.

## מהלך המחלה
לאחר העקיצה יש תקופת דגירה של 1-2 שבועות שבהם אין כל סימני מחלה. לאחר מכן מופיע חום וסימנים דמויי שפעת החולפים כעבור מספר ימים ולאחר תקופה קצרה ללא סימנים מופיע ב-20%-30% הגל השני של המחלה המאופיין בסימני דלקת במערכת העצבים - בלבול, שנויים במצב ההכרה ושיתוקים. בשלב זה התמותה מגיעה עד 2%.

עקיצה על ידי תת-המין האירופאי גורמת למחלה קלה יותר מאשר זו במזרח הרחוק שם מגיעה התמותה ל-20%-40% עם פגיעה עצבית קשה יותר.

## אבחנה
האבחנה נעשית על ידי קבלת נתונים מדויקים מהחולה (מקומות שביקר, צורת התמגנות וכו') ונקבעת על ידי שימוש בשיטת ELISA לקביעת כיל הנוגדנים הספציפיים לנגיף.

## מניעה וטיפול
אין טיפול ספציפי למחלה כשהיא מופיעה. הטיפול הוא בעיקרו טיפול תומך בסימני המחלה, בחום ובהפרעות העצביות. חשובה בעיקר מניעת המחלה.

*יש להתעניין אם המקום אנדמי לקרציות המדביקות ולהתמגן נגדן על ידי לבישת בגדים מתאימים, נעליים גבוהות וסגורות, תכשירים דוחי קרציות והימנעות מפיקניקים ושינה באזורים מיוערים הידועים כנגועים.
* יש חיסון ספציפי נגד הווירוס והוא ניתן לפי הצורך בשלוש זריקות בתקופה של 21 יום. ההחלטה על חיוניות החיסון ניתנת במרפאות מטיילים או בלשכות הבריאות המחוזיות של משרד הבריאות.

## קישורים חיצוניים

*דלקת מוח מקרציות, באתר המרכז לבקרת מחלות ומניעתן (באנגלית)
*הנחיות להימנעות מהדבקה בדלקת המוח מקרציות" באתר Doctors Only
*דלקת מוח מקרציות, באתר הכללית
*דלקת מוח מקרציות, באתר המרכז הרפואי שיבא
## הערות שוליים

קטגוריה:זיהומים נגיפיים של מערכת העצבים המרכזית
קטגוריה:מחלות המועברות על ידי קרציות
קטגוריה:דלקת
נעים בן אליהו

הרב **נעים בן אליהו** (ד' בחשון תרפ"ד 14 באוקטובר 1923 - ו' באלול תשע"ד 1 בספטמבר 2014) היה רב בשכונת הבוכרים בירושלים וראש ישיבת בן איש חי.

## קורות חייו
נולד בד' בחשון תרפ"ד בעיר העתיקה בירושלים לרב סלמאן אליהו, מקובל שעלה מבגדאד לפי הוראת רבו ה"בן איש חי", ולמזל לבית צדקה, אחותו של הרב יהודה צדקה ונכדת אחותו של הרב יוסף חיים (ה"בן איש חי"). העוני בביתם היה רב ובגיל שש עשרה נפטר אביו.

בילדותו למד בתלמוד תורה בני ציון, ולאחר מכן בישיבת פורת יוסף אצל הרב עזרא עטיה והרב צדקא חוציין, יחד עם ידידיו הרב עובדיה יוסף והרב בן ציון אבא שאול. הוא השתתף בשיעוריו של מאיר מינא.

בראשית דרכו, ובדומה לאחיו הרב מרדכי אליהו וחכם שמעון בן אליהו, בחר בשם נעים בן אליהו.

היה לוחם בהגנה ואף נפצע בקרבות מלחמת העצמאות, נישא לרחל, כיהן כמורה בסמינר הישן בירושלים והקים בית ספר בשכונת קטמונים בירושלים.

שימש במשך שנים כרב בשכונת הבוכרים בירושלים. היה מקורב לרב עובדיה יוסף.

נפטר בו' באלול תשע"ד ונקבר בהר המנוחות, בחלקת המשפחה והבבלים לסמיכות לרב יצחק כדורי ועוד מקובלים רבים בחלקה הקרובה לאחיו הרב מרדכי אליהו.

## אילן יוחסין

## קישורים חיצוניים
* הרב אפרים בן פורת נפרדים מהרב נעים בן אליהו - יום ליום באתר הידברות.
* שיעור מהרב, באתר ערוץ מאיר
* דמותו של הרש"ש מפי הרב המקובל נעים בן אליהו, באתר קול ישראל
* 

קטגוריה:אנשי היישוב ילידי הארץ
קטגוריה:בוגרי ישיבת פורת יוסף
קטגוריה:רבנים חרדים ישראלים
קטגוריה:רבנים ספרדיים ישראלים
קטגוריה:מקובלים ישראלים
קטגוריה:יהודים הקבורים בהר המנוחות
קטגוריה:בוגרי תלמוד תורה בני ציון
קטגוריה:ירושלים: רבנים
קטגוריה:לוחמי ההגנה
קטגוריה:משפחת אליהו
קטגוריה:שכונת הבוכרים: אישים
קטגוריה:ישראלים שנולדו ב-1923
קטגוריה:ישראלים שנפטרו ב-2014
סול ג'יי

**אלון בלוּם **(נולד ב-12 בספטמבר 1985), הידוע בשם הבמה **סול ג'יי** (Soul J), הוא זמר רגאיי ודאנסהול ישראלי ששר בעברית ובאנגלית.

## קריירה מוזיקלית
בלום החל את הקריירה המוזיקלית שלו בהרכב ההיפ הופ "713".

כנער, נהג להופיע עם סאונד סיסטמים ישראלים כמו Rudeboy Sound ו-Unity Sound.

תחת אמתחתו שיתופי פעולה רבים ויוצאי דופן (התארח בלהיט "Warrior" של סקאזי, "נגרום לזה לקרות" עם סאבלימינל, התארח באלבום של ההרכב סוליקו וגם באלבומם של סאבו וקותי, Better Days).

פרויקט שיצא בספטמבר 2012 הוא אלבום הבכורה של ההרכב "Realeyez" (שיתוף פעולה בין בלום לדי ג'יי/מפיק ריג'וייסר) שנקרא "When I Rise" והוא כולו באנגלית.

בדצמבר 2012, הוציא בלום את אלבום הבכורה שלו בעברית, "**[[משהו חייב לקרות]]**" בהפקה משותפת עם צ'ולו (ממייסדי ועמודי התווך של הרגאיי וההיפ-הופ הישראלי). האלבום משלב סגנונות של רגאיי שורשי, היפ הופ ודאנסהול עם ניחוחות ישראליים.

בספטמבר 2014, הוציא בלום EP שהוקלט בג'מייקה ובארצות הברית ונקרא "**[[Journey Called Life]]**".

שיתף פעולה באלבומו של טונה "גם זה יעבור" שיצא באוגוסט 2015, בשיר "בון וויאג'" ביחד עם שי 360 ואורטגה.

במהלך 2016 הוציא לאור סינגלים מהאלבום "נשמיה" שיצא במרץ 2017.

בספטמבר 2022 הוציא שיר משותף עם רביד פולטניק ״תעביר את זה הלאה״. בנובמבר של אותה שנה הוציא את הסינגל "פוליטיקה", ובינואר 2023 סינגל נוסף, "לילית".

## דיסקוגרפיה
### שיתופי פעולה
* 2011 - **קלאנולוגיה** (עם 713)
* 2012 - **When I Rise** (עם Realeyez)

### אלבומי סולו
* 2012 - **[[משהו חייב לקרות]]**
* 2017 - **[[נשמיה]]**

### מיני אלבומים
* 2014 - **[[Journey Called Life]]**

## קישורים חיצוניים
* 

* עמוד היוטיוב הרשמי של סול ג'יי
* אסף וטאשסקי, סול ג'יי - משהו חייב לקרות, באתר חבית הדגים
* קול הקמפוס, אני רק שאלה - סול ג'יי, באתר 106fm

קטגוריה:ראפרים ישראלים
קטגוריה:ראפרים יהודים
קטגוריה:ישראלים שנולדו ב-1985
טומיסלב ארצג

**טומיסלב ארצג** (בקרואטית: **Tomislav Erceg**; נולד ב-22 באוקטובר 1971 בספליט שבקרואטיה) הוא כדורגלן עבר קרואטי ששיחק בעמדת החלוץ. ארצג ערך ארבע הופעות במדי נבחרתו הלאומית וכבש שער אחד במשחק ידידות נגד טורקיה ביוני 1997.

ארצג התחיל את הקריירה המקצועית בשיבניק הקרואטית בשנת 1990, לאחר עונתו הראשונה עבר להיידוק ספליט. לאחר שלוש עונות בהיידוק, ארצג החל לשחק במספר מדינות בעולם ומהן שווייץ, גרמניה, איטליה, ספרד, טורקיה, יפן וישראל. בעונת 04–2003, ארצג הגיע לישראל ושיחק בהפועל פתח תקווה, הוא סיים את העונה עם 12 שערים ב-29 הופעות. בעונת 05–2004, כששיחק ברייקה מליגת העל הקרואטית, הוא כבש 17 שערים והיה מלך השערים בליגה באותה עונה.

נכון למאי 2010, ארצג מדורג במקום החמישי בטבלת מלכי השערים של הליגה הקרואטית בכל הזמנים עם 97 שערים.

## קישורים חיצוניים

* עמוד השחקן במוזיאון הפועל פתח-תקוה

קטגוריה:כדורגלנים קרואטים
קטגוריה:חלוצי כדורגל קרואטים
קטגוריה:כדורגלני שיבניק
קטגוריה:כדורגלני היידוק ספליט
קטגוריה:כדורגלני לוגאנו
קטגוריה:כדורגלני גראסהופרס ציריך
קטגוריה:כדורגלני אנקונה
קטגוריה:כדורגלני פרוג'ה
קטגוריה:כדורגלני לבאנטה
קטגוריה:כדורגלני קוג'אליספור
קטגוריה:כדורגלני הפועל פתח תקווה
קטגוריה:כדורגלנים זרים בישראל
קטגוריה:כדורגלני רייקה
קטגוריה:כדורגלני גרויטר פירט
קטגוריה:ספורטאים קרואטים בשווייץ
קטגוריה:ספורטאים קרואטים בגרמניה
קטגוריה:ספורטאים קרואטים באיטליה
קטגוריה:ספורטאים קרואטים בספרד
קטגוריה:ספורטאים קרואטים בטורקיה
קטגוריה:ספורטאים קרואטים ביפן
קטגוריה:ספורטאים קרואטים בישראל
קטגוריה:קרואטים שנולדו ב-1971
ראובן מינקובסקי

**ראובן מינקובסקי** (23 במרץ 1914 – 14 במרץ 2005) היה קצין משטרה ישראלי בדרגת תת-ניצב. כיהן כמפקדה הראשון של היחידה הארצית לחקירת פשיעה חמורה.

## ביוגרפיה

נולד לאריה לייב ושושנה. מינקובסקי התגייס ב-1936 למשטרת המנדט בעקבות פרוץ מאורעות תרצ"ו-תרצ"ט. שירת כחוקר במשטרת פתח תקווה. עם קום המדינה וייסוד משטרת ישראל מונה למפקד תחנת משטרת חולון. בהמשך שירת כמפקד משטרת נתניה, וראש הלשכה הפלילית בנפת חדרה. בפסק הדין שזיכה את זאב שטיינברג, כתבה השופטת על עדותו של מינקובסקי, ש"ניכר היה שהוא שש להשמיע כל עדות מפלילה נגד הנאשם ולהתעלם מכל עדות העלולה להיות לזכותו ... בעדותו של המפקח מינקובסקי קשה לקבוע מה בדבריו אמת ומה אינו אמת, וישנה גם לא אמת.". בשנת 1962 עבר לתפקיד ראש הלשכה הפלילית בנפת נגב, ובראשית 1964 הועלה לדרגת רב פקד. בשנת 1965 עבר להיות חוקר במדור חקירות כלכליות במטה הארצי. בשנת 1973 מונה לראש מחלקת חקירות במטה הארצי ובשנת 1974 עבר להיות ראש ענף חקירות במחוז הדרומי.

בין החקירות אותן הוביל במהלך השנים היו רצח רעיה גולן (1964), חקירת פרשת ילדי תימן (מונה לראש צוות חקירה מיוחד ב-1967), רצח מנהלת בית הספר בלה קירשנבאום על ידי תלמידיה (1968) ופרשת הארכיבישוף המחבל הילריון קפוצ'י (1974).

במאי 1976 מונה לראש מחלקת חקירות במטה הארצי וב-1977, בעקבות מסקנות הוועדה לבירור נושא הפשיעה בישראל ("ועדת שימרון") מונה להקים את היח"פ, היחידה הארצית לחקירת פשיעה חמורה. כיהן בתפקיד זה עד פרישתו מהמשטרה ביולי 1980.

לאחר פרישתו כיהן כסגן מבקר אגף המשטרה במשרד הפנים. בשנת 1984 פרסם דו"ח שהמליץ לצמצם את היחידה הארצית לחקירות הונאה בגלל חוסר יעילות.

היה נשוי לשרה לבית סווטיצקי, ממנה התאלמן בשנת 2001.

## קישורים חיצוניים

## הערות שוליים

קטגוריה:ראשי היחידה הארצית לחקירת פשיעה חמורה ובינלאומית
קטגוריה:עובדי משרד הפנים
קטגוריה:אנשי משטרת המנדט
קטגוריה:תתי-ניצבים במשטרת ישראל
קטגוריה:ישראלים שנולדו ב-1914
קטגוריה:ישראלים שנפטרו ב-2005
נאמן ניקיון

**נאמני ניקיון** בישראל הם אזרחים מעל גיל 16 המוסמכים על ידי המשרד להגנת הסביבה.

הגדרת תפקידם נעשית על ידי חוק שמירת הניקיון, אשר מגדיר כי בסמכותו של השר להגנת הסביבה, וכל ראש רשות מקומית למנות כל אדם כנאמן ניקיון. בסמכותם של נאמני הניקיון לדרוש מכל אדם אשר עבר עבירה על חוק שמירת הניקיון להזדהות בפניהם: 

לנאמני הניקיון מחולקים פנקסי קנסות אשר מאפשרים להם, לאחר הזדהות העבריין, לקנוס אותו בסכומים הנקובים בחוק שמירת הניקיון - על אף שאינם אנשי אכיפת חוק. נוסף על פנקסים אלה, לנאמנים יש אפשרות להגיש דו"חות ללא הזדהות העבריין, אם הוא ביצע את העבירה מתוך רכב נוסע במגוון אמצעים - אפליקציה סלולרית, אתר האינטרנט של המשרד להגנת הסביבה ותא קולי ייעודי. במקרים אלו מסוג העבריין לפי מספר הרכב.

## קישורים חיצוניים
* נאמני ניקיון, באתר המשרד להגנת הסביבה

## הערות שוליים

קטגוריה:המשרד להגנת הסביבה
קטגוריה:ישראל: ארגוני אכיפת חוק
קטגוריה:התנדבות בישראל ובארץ ישראל
קטגוריה:ישראל: פינוי פסולת
קטגוריה:ניקיון